laion/Wikipedia-Exotic huggingface dataset:
נוריץ' (ניו יורק)

נוריץ' (באנגלית: Norwich) היא בירת מחוז שנאנגו במדינת ניו יורק שבארצות הברית. היישוב ממוקם במרכז מחוז שננגו. הוא נקרא על שם העיר נוריץ' שבאנגליה. העיר הוקמה בשנת 1793. היא ממוקמת בהצטלבות מספר כבישים בין עירוניים ומסילות ברזל על גדת נהר שנאנגו. מאז הקמתה בסביבתה הוקמו מספר ערים נוספות ושטח העיר הוקטן בהתאם. העיר הייתה מרכז תעשייתי עוד מהמאה ה-19. שנים רבות בעיר פעל מפעל לייצור תרופות שבסוף נרכש על ידי "פרוקטר אנד גמבל". בנוסף לכך בעיר פעל מפעל לייצור פטישים שהיה יצרן פטישים מרכזי בארצות הברית. בית חולים העירוני מהווה כיום את המעסיק העיקרי של היישוב. בעיר פועל קמפוס של אוניברסיטת המדינה של ניו יורק (אנ'). בעיר פועל תיאטרון שהוקם בשנת 1922 וכולל 522 מקומות ישיבה. בעיר נערכים מספר פסטיבלים. בשנת 1997 נפתח מוזיאון מכוניות שכולל 160 פריטים. האוסף כולל בעיקר מכוניות מתוצרת "פרנקלין" אך גם מספר מכוניות נדירות נוספות דוגמת מכונית מייצור או-ווי-גו היחידה ששרדה עד היום. על פי מפקד האוכלוסין האמריקני של 2010 אוכלוסיית העיר באותה העת מנתה 7,355 תושבים, 3,131 משקי בית, ו-1,671 משפחות. צפיפות האוכלוסייה באותה העת הייתה 1,181 אנשים לקילומטר מרובע. 96.48% מהתושבים הם לבנים, 1.39% אפרו-אמריקאים, 0.7% אסייתים, 0.27% אינדיאנים. מדיה וקבצים בנושא נוריץ' בוויקישיתוף אתר האינטרנט הרשמי של נוריץ' (באנגלית)
Enemies

האם התכוונתם ל... Enemies (שיר של שיינדאון) Enemies (שיר של פוסט מאלון) Enemies (פרק בסדרה באפי קוטלת הערפדים) שונאים, סיפור אהבה (סרט) – סרט אמריקאי המבוסס על רומן באותו השם של יצחק בשביס זינגר
אפטר פארטי (סדרת טלוויזיה)

אפטר פארטי (באנגלית: The Afterparty) היא סדרת טלוויזיה אמריקאית מסוגת תעלומת רצח קומית שנוצרה על ידי כריסטופר מילר והושקה בשירות הזרמת מדיה אפל TV פלוס ב-28 בינואר 2022. הסדרה מתמקדת בחקירת מותו של ידוען במהלך מסיבה בביתו. במרץ 2022 הסדרה חודשה לעונה שנייה, שעלתה לשידור ב-12 ביוני 2023. לאחר פגישת מחזור שהמשתתפים בה למדו יחדיו בבית ספר תיכון, אחד התלמידים לשעבר, אקסבייר שהפך לזמר ולשחקן מפורסם, נמצא מת בסמוך לביתו המפואר שבו נערכה מסיבה (אפטר פארטי). מותו מוביל להגעת חוקרת משטרתית שמראיינת בנפרד את הנוכחים אשר חולקים איתה את הנקודת מבט האישית שלהם לגבי האירועים שהתרחשו. טיפאני האדיש בתור דאנר. החוקרת המשטרתית. סם ריצ'רדסון בתור אניק. מעצב חדרי בריחה שמאוהב בזואי מאז תקופת התיכון. דייב פרנקו בתור אקסבייר. ידוען שנמצא מת בחוף שסמוך לביתו. בן שוורץ בתור יאספר. שואף לקריירה של מוזיקאי. אילנה גלייזר בתור צ'לסי. רואה את אקסבייר כאחראי לנידוי חברתי שחוותה. זואי צ׳או בתור זואי. אשתו לשעבר של ברט והמושא אהבה של אניק. אייק ברינהולץ בתור ברט. בעלה לשעבר של זואי עם נטייה לאגרסיביות. ג'ון ארלי בתור קולף. חוקר משטרתי. ג'יימי דמטריו בתור וולט. משתוקק לכך שאנשים סביבו יזכרו אותו. אוורלי ק׳רגנילה בתור מגי. בתם של זואי וברט. ריד סקוט בתור אלדרן ג'רמן. חוקר משטרתי. טיה סירכר בתור ג'ניפר 1. איידן מאיירי בתור ג'ניפר 2. כריסטופר מילר הגה את רעיון הסדרה, תחילה כרעיון לסרט, כעשור טרם השקתה כשרצה ליצור תעלומת רצח שמראה את נקודות המבט השונות של העדים, בהשראת אהבתו לז'אנר תעלומת הרצח והסרט היפני רשומון (1950), כשאלמנט פגישת המחזור שולב ברעיון של מילר לאחר שהשתתף בעצמו במפגש שכזה. ביוני 2020 הוכרז שאפל TV פלוס הזמינה את הפקת העונה הראשונה. אתר האינטרנט הרשמי של אפטר פארטי (באנגלית) "אפטר פארטי", במסד הנתונים הקולנועיים IMDb (באנגלית) "אפטר פארטי", באתר Rotten Tomatoes (באנגלית) "אפטר פארטי", באתר Metacritic (באנגלית) "אפטר פארטי", במסד הנתונים הקולנועיים KinoPoisk (ברוסית) "Apple TV+ sets worldwide premiere of highly anticipated murder-mystery comedy series "The Afterparty" for January 28". Apple TV+ Press. 17 בנובמבר 2021. נבדק ב-12 באפריל 2022. {{cite web}}: (עזרה) Porter, Rick (2 במרץ 2022). "'The Afterparty,' Starring Tiffany Haddish, Renewed at Apple TV+". The Hollywood Reporter. נבדק ב-12 באפריל 2022. {{cite web}}: (עזרה) Wilson Chapman (January 18, 2023). ‘The Afterparty’ Season 2 Sets April Premiere — Here’s Your First Look. IndieWire. Retrieved January 19, 2023 E.L. Meszaros (19 בינואר 2022). "The Afterparty: Lord & Miller's Murder Mystery Comedy Series Was Almost a Movie". CBR. נבדק ב-12 באפריל 2022. {{cite web}}: (עזרה) Andreeva, Nellie (24 ביוני 2020). "Apple Picks Up 'The Afterparty' Murder Mystery Comedy Series From Phil Lord & Chris Miller". Deadline. נבדק ב-12 באפריל 2022. {{cite web}}: (עזרה)
אליפות ישראל באתלטיקה 1984

אליפות ישראל באתלטיקה נערכה באצטדיון הדר יוסף בין התאריכים 7 ביולי ו-8 ביולי 1984. דלית בונין (הפועל כפר סבא), זכתה ב-3 מדליות זהב אישיות, בריצת 100 מטר, ריצת 200 מטר ובריצת 400 מטר משוכות. יואב מקל (אס"א תל אביב), זכה בשתי מדליות זהב אישיות, בריצת 100 מטר ובריצת 400 מטר. שמואל איס קבע בריצת 400 מטר משוכות שיא ישראלי חדש של 51.97 שניות. דלית בונין (הפועל כפר סבא), קבעה בריצת 400 מטר משוכות שיא ישראלי חדש של 1:01.48 דקות. גיל למל קבע בקפיצה משולשת שיא ישראלי חדש של 15.47 מטר. יואב מקל (אס"א תל אביב), קבע בריצת 400 מטר שיא ישראלי חדש של 48.13 שניות. אלכס פרלסמן, מני רוזנברג אותת: "אני בדרך הנכונה", מעריב, 6 ביולי 1984 אלכס פרלסמן, גבי - הרוזנת של הקפיצה לגובה, מעריב, 8 ביולי 1984 אלכס פרלסמן, דלית בונין חלפה מעל כל המשוכות, מעריב, 9 ביולי 1984 דלית בונין חלפה מעל, מעריב, 9 ביולי 1984
How Did You Love

"How Did You Love" (בעברית: האופן שבו אהבת) הוא הסינגל הרביעי והאחרון מתוך Threat to Survival, אלבום האולפן החמישי של להקת הרוק האמריקאית, שיינדאון. ברנט סמית, סולן הלהקה ומי שכתב את השיר, סיפר על משמעותו בראיון למגזין הבילבורד: How Did You Love מדבר על הצורך להכיר ולכבד את עובדת היותך בת תמותה. לא בצורה מורבידית ושלילית, אלא בדרך שמעוררת בך השראה לחיות כל יום בצורה המלאה ביותר וללא חרטות, בעיקר בכל הקשור למערכות היחסים שלך ולעצמיות שלך. אתה צריך לחיות עם עצמך בשלום ולהיות גאה בעצמך כשאתה מסתכל לאחור על חייך ושואל את עצמך 'איך אהבת?' מילות השיר "How Did You Love" באתר Genius סרטון השיר "How Did You Love" באתר יוטיוב מידע על הרצועה "How Did You Love" באתר ספוטיפיי Stutz, Colin (10 באוקטובר 2016). "Shinedown Shares Life-Affirming 'How Did You Love' Video: Exclusive Premiere". Billboard. {{cite web}}: (עזרה) Shinedown Chart History (Mainstream Rock). Billboard. Retrieved April 14, 2022. Shinedown Chart History (Rock Airplay). Billboard. Retrieved April 11, 2022. Shinedown Chart History (Hot Rock & Alternative Songs). Billboard. Retrieved April 11, 2022. Shinedown Chart History (Canada Rock). Billboard. Retrieved April 11, 2022. "Hot Rock Songs – Year-End 2017". Billboard. נבדק ב-14 באפריל 2022. {{cite web}}: (עזרה) "Rock Airplay Songs – Year-End 2017". Billboard. נבדק ב-14 באפריל 2022. {{cite web}}: (עזרה)
פורס ביצים

פורס ביצים הוא כלי מטבח המשמש לפריסת ביצים מבושלות קלופות וקשות במהירות ובאופן אחיד. פורס ביצים מורכב מכלי מחורר להחזקת הביצה, ומשטח צירים של חוטים או להבים שנסגר ופורס אותה. פורס הביצים הראשון הומצא בתחילת המאה ה-20 על ידי הגרמני ווילי אבל (גר') (1875–1951), שגם המציא את פורס הלחם. פורסי הביצים הראשונים יוצרו ברובע ליכטנברג שבברלין, גרמניה. צמד הקומיקאים ההולנדי ואן קוטן אן דה בי יצר סרט תיעודי מדומה על מפעל הולנדי לפריסת ביצים ב-1983. ניתן לנגן בכמה פורסי ביצים בעלי חוטים דקים ככלי מיתר. דוגמה לכך היא באלבום "Black Antlers" של להקת Coil, שבה חבר הקבוצה הראשי ג'ון באלאנס ניגן סולו בפורס ביצים, כינה אותו "מיני נבל", גם בגרסת האולפן וגם בהופעות חיות מאוחרות יותר. מדיה וקבצים בנושא פורס ביצים בוויקישיתוף "Egg slicer," in Charles G. Sinclair, ed., The International Dictionary of Food and Cooking, p. 184. Peter Collin Pub., 1998. Google Book Search. Retrieved on December 11, 2009. David Joachim, The Clever Cook's Kitchen Handbook: 5037 Ingenious Hints, Secrets, Shortcuts and Solutions, p. 161. Rodale Inc., 2002. Google Book Search. Retrieved on December 11, 2009. "The Egg Slicer was a World-Wide Success (in German)". 23 באפריל 1997. נבדק ב-1 בדצמבר 2015. {{cite web}}: (עזרה) Het officiële Koot&Bie-kanaal (2017-11-08), De Eiersnijder - Van Kooten en De Bie, ארכיון מ-2021-12-12, נבדק ב-2017-11-15
ג'רמיין קרופורד

ג'רמיין קרופורד (באנגלית: Jermaine Crawford; נולד ב-28 באוקטובר 1992) הוא שחקן אמריקאי, אשר ידוע בזכות הופעתו בתור דוקוואן "דוקי" ווימס (אנ') בסדרת הטלוויזיה "הסמויה". קרופורד נולד במרילנד, ארצות הברית בשנת 1992. הוא בן דוד שני של השחקן טריסטן וילדס, ששיחק עמו בסדרת הטלוויזיה "הסמויה". הוא גם היה דובר של האגודה האמריקאית לסוכרת. קרופורד החל להופיע בגיל שלוש. היו לו תפקידים בולטים בהפקות התיאטרון של המחזה "ילדי גן עדן "בתיאטרון פורד בבימויו של דייוויד בל; קרוסלה והמחזה עושת הנפלאות בתיאטרון אולני, בבימויו של ביל פסקוונטי; וכן, במחזה חלום ליל קיץ בקבוצת התיאטרון ההיסטורי של שייקספיר, בבימויו של מארק לאמוס. בין השנים 2006–2008 שיחק בתפקיד ראשי בעונות 4–5 של הסדרה הפופולרית "הסמויה". קרופורד כיכב בעיבוד הקולנועי משנת 2009 למחזה הבמה של אלווין מור ג'וניור " A Mother's Prayer" . הוא שיחק בסרט "12" של ג'ואל שומאכר משנת 2010. שנה לאחר מכן שיחק בסרט הקולנוע "עלמות במצוקה" והתארח בסדרת הטלוויזיה "מבוקש". בשנת 2012 שיחק בסרט הקולנוע "להתמודד עם הנפש". בשנת 2017 שיחק בסרט הקולנוע "רוקסן רוקסן". בשנת 2020 שיחק בתפקיד ראשי בסרט הקולנוע "Three Pregnant Men". בשנת 2022 שיחק קרופורד במיני-סדרה "העיר הזאת שלנו" ברשת HBO, בדמותו של ג'קוואן דיקסון, שוטר סיור במשטרת בולטימור. ג'רמיין קרופורד, במסד הנתונים הקולנועיים IMDb (באנגלית) HBO. "Jermaine Crawford as Duquan Weems on The Wire". נבדק ב-14 במאי 2010. {{cite web}}: (עזרה) Arnold, Paul W. "Jermaine Crawford: Youngest In Charge". hiphopdx. אורכב מ-המקור ב-2014-03-29. נבדק ב-2012-07-14. "Taking The Leap From Stage To Screen On A Wing And A 'Mother's Prayer'". 29 באוקטובר 2009. נבדק ב-6 במאי 2021. {{cite web}}: (עזרה) Reference, Full Cast of Damsels In Distress Actors/Actresses, Ranker, ‏1 בפברואר 2013 Nina Bradley, Where Are The Kids From 'The Wire' Now? Their Lives Have Changed A Lot Since The Series Ended in 2008, Bustle, ‏4 בפברואר 2019 Sky Deutschland, Die HBO-Miniserie "We Own This City" parallel zur US-Ausstrahlung bei Sky, Presseportal.de, ‏4 בפברואר 2022
איזק ריינדרס

אִיזַק הרמן ריינדרס (בהולנדית: Izaak Herman Reijnders;‏ 27 במרץ 1879 – 31 בדצמבר 1966) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בתחילת מלחמת העולם השנייה. ריינדרס נולד באונסטוודה ב-27 במרץ 1879. אביו היה ראש העיר. הוא התחנך באסן ולאחר מכן נרשם לאקדמיה הצבאית המלכותית בברדה. ב-1896 התגייס לצבא הולנד. בין 1899–1912 שרת ברגימנט ה-1. בין 1912–1915 למד בבית הספר הגבוה (Hoogere Krijgsschool) של הצבא ההולנדי. ב-1 בספטמבר 1913 הוא הועלה לדרגת קפטן והוצב ברגימנט ה-18. ב-1918 הוא הוצב במטה הכללי ושרת שם עד 1 בדצמבר 1925 אז הועלה לדרגת מאיור והוצב ברגימנט ה-19. לאחר מכן מונה לראש מטה הבריגדה ה-1. ב-1 באוגוסט 1928 הוא הועלה לדרגת לוטננט קולונל, וב-1 בנובמבר 1931 מונה למפקח על זרוע החי"ר. ב-1 בנובמבר 1933 הוא הועלה לדרגת גנרל מאיור, וב-1 במאי 1934 מונה לראש המטה הכללי. ב-28 באוגוסט 1939 הוא הועלה לדרגת גנרל. יומיים לאחר מכן, עם פרוץ מלחמת העולם השנייה, הוא מונה למפקד העליון של כל הכוחות המזוינים של הולנד כדי להכין את הארץ למלחמה. ריינדרס חשש שגרמניה הנאצית תפלוש להולנד. הוא גילה שהכוחות המזוינים של הולנד במצב מוזנח מאוד, והגיש תוכנית שאפתנית ויקרה מאוד להכנסת שיפורים בצבא. כמו כן הוא דרש לשנות ולהגדיל את מערך הגיוס. עמדותיו התקיפות גרמו לכך שהוא הסתכסך עם הקבינט הביטחוני של הולנד. המצב החמיר כאשר היה צורך לתכנן את תוכנית הקרב של הולנד. ריינדרס דרש שהצבא ההולנדי יתגונן לאורך זמן בצפון בראבנט וימתין לתגבורת מבעלי בריתו. הדרג הפוליטי לעומת זאת, סבר שהתגוננות כזו תהיה מיותרת, והציע שהצבא יסוג לברדה וייצב שם את קווי ההגנה שלו. בישיבת הקבינט שנערכה ב-2 בינואר 1940 נכשל ריינדרס בניסיונו לשכנע את חברי הקבינט בעמדתו. ב-5 בפברואר הוא התפטר מתפקידו ועזב את הצבא. אנרי וינקלמן החליף אותו בתפקיד. לאחר פרישתו מהצבא ניהל ריינדרס חיים מנותקים ומסוגרים. במאי 1940 כבשו הגרמנים את הולנד לאחר קרב קצר. בסתיו 1944 הוא התבקש לעמוד בראש המחתרת ההולנדית. הוא סירב ודרש שהמלכה וילהלמינה עצמה תבקש זאת ממנו. לאחר שהולנד שוחררה מהכיבוש הגרמני, ריינדרס לא זכה בשום עיטור על חלקו במהלך המלחמה. הוא היה פגוע מאוד מכך, ופרסם חוברת בשם De wisseling in het Opperbevel van Land- en Zeemacht in Februari 1940. Hare oorzaken en hare gevolgen (השינוי בפיקוד העליון של כוחות היבשה והים בפברואר 1940. סיבותיו והשלכותיו), אשר בה הציג את תוכניתו ערב המלחמה ותקף את מתנגדיו, ובמיוחד את שר ההגנה אדריאן דייקסהורן. דייקסהורן פרסם חוברת תגובה, וריינדרס פרסם חוברת נוספת שבה ענה לטענותיו של דייקסהורן. ריינדרס נפטר בהאג ב-31 בדצמבר 1966. ב-14 ביולי 1908 הוא נישא למריה וילמינה נייסינג. נולדה להם בת אחת. מדיה וקבצים בנושא איזק ריינדרס בוויקישיתוף איזק ריינדרס באתר המילון הביוגרפי ההולנדי הגנרלים של הצבא ההולנדי במלחמת העולם השנייה
ארן יגאר

ארן יגאר (באנגלית: Eren Yeager או Eren Jaeger; ביפנית: エレン・イェーガー. "ארן" בטורקית: "קדוש"; "יגר" בגרמנית: "צייד") הוא דמות הפרוטגוניסט בסדרות המאנגה והאנימה "מתקפת הטיטאנים". ארן נולד בעיירה בתוך מחוז שיגאנשינה, עיירה קטנה בת מאות שנים שמוקפת חומות גדולות, וגדל בה עד שנהרסה על ידי הטיטאנים. חלומו של ארן היה להשמיד את הטיטאנים ולחקור את העולם שמחוץ לחומות. בגיל 9 הרג שניים מהחוטפים שרצחו את משפחתה של מיקאסה, ושכנע אותה להילחם בהם חזרה - ובכך להרוג את החוטף השלישי בזמן שהוא תפס את ארן וחנק אותו. מאותו היום מיקאסה נצמדה לארן ולדרכו להשיב מלחמה ולהיות חזקה. אימו של ארן עצמו מתה בפרק הראשון של הסדרה, כאשר הטיטאן הענק בגובה 60 המטרים פרץ את החומה ואיפשר לטיטאנים לפלוש אל העיר. היא נמחצה תחת ביתה ולא יכלה לברוח, ועקב כך נטרפה על ידי טיטאן לנגד עיניו של ארן-מה שמביא אותו לרצות להשמיד את כל הטיטאנים. בהמשך הסדרה מתגלה שארן מסוגל להפוך לטיטאן ההתקפה משום שלאחר שאביו, גרישה, גילה על מות אימו של ארן, קלרה, הוא הזריק לו חומר מעמוד השידרה של אדם המסוגל להפוך לטיטאן מרצונו (כמו דמויות נוספות בסדרה- ריינר, אנני, ברטולדט ועוד).בשביל להפוך לטיטאן לאחר שאביו הזריק לו את הנוזל ארן היה צריך לאכול בן אדם שמסוגל להפוך לטיטאן ובכך לרשת את הכוחות שלו ולחזור לצורתו האנושית. האדם שארן אכל היה אביו, גרישה, ובעקבות אכילתו הוא קיבל את כוחות שני הטיטאנים שהיו לגרישה: טיטאן ההתקפה (שעל שמו נקראת הסדרה) והטיטאן המייסד (שהוא הטיטאן שהיה ברשותה של משפחת המלוכה רייס). ארן מתואר כאידיאליסט, חמום מוח, אגרסיבי, נחוש ואימפולסיבי. פעמים רבות, בעקבות אישיות השלכות רבות נגרמות, הן לטובה והן לרעה. כדוגמה, בפרק השלישי של הסדרה, כאשר נאלץ לפעול ולהתאמן על התמרון התלת-ממדי, לא הצליח, אך עם נחישותו הרבה, הצליח, על אף שהתגלה בסוף כי המתקן היה חלוד ושבור ולכן לא הצליח לפעול אותו קודם. אומנם ארן מתואר כאימפולסיבי אך בסוף הסדרה בחלק האחרון אנו מגלים שיש לטיטאן שלו את היכולת לראות את העבר,הווה והעתיד. ולכן ארן ידע לאורך הסדרה (או יותר נכון החל מהעונה השלישית כשהוא נישק את ידה של כריסטה, מה צופה לו העתיד), מה הגורל הצפוי לעם שלו ובכללי לעולם בו הוא חי ולכן התיאור שלו וההצגה שלו בתור אימפולסיבי, או חמום מוח הן לא הכי מדויקות אלא יותר שקול וחותר להגנה על העם שלו והאנשים שלו. יש לציין כי על פי רז, ארן הצליח לשכתב את העבר/העתיד שלו על ידי החבירה שלו לזיק, אחיו למחצה מצד אביו, שכן הוא טיטאן בעל דם מלכותי. רז סברה כי ארן שני בכוחותיו לג'אן שהוא דמותה האמיתית. כך קיבלנו למעשה דמות עגולה, מסובכת, שבסוף הסדרה הבינה שהמוצא האחרון שלה הוא להקריב את עצמה, בשביל להבטיח עתיד לחבריה. מדיה וקבצים בנושא ארן יגאר בוויקישיתוף בתרגום מיפנית לאנגלית במנגה שמו נכתב כ"Eren Yeager", ובאנימה כ"Eren Jaeger". Eren Yeager, www.personality-database.com Eren Yeager, Attack on Titan Wiki (באנגלית) Eren Jaeger (Anime), Attack on Titan Wiki (באנגלית) Which Attack On Titan Character Are You, Based On Your MBTI® Type?, CBR, ‏2022-03-01 (באנגלית אמריקאית)
אוסקר מיכילס

פרנסואה פידל אוסקר מיכילס (בצרפתית: François-Fidèle-Oscar Michiels;‏ 24 ביולי 1881 – 14 ביוני 1946) היה גנרל בלגי אשר שימש כראש המטה הכללי של צבא בלגיה במהלך הקרב על בלגיה במלחמת העולם השנייה. מיכילס נולד בבריסל ב-24 ביולי 1881. בגיל 11 הוא נרשם לבית ספר צבאי, ושלוש שנים לאחר מכן התגייס לבית הספר לצוערים בנאמור. ב-1897 הוא סיים את לימודיו והתגייס לצבא בדרגת קורופורל. ב-1901 הועלה לדרגת סרג'נט ועבר ללמוד בבית הספר לקצינים. ב-1903 סיים את בית הספר בדרגת לוטננט. ב-1913 הוצב מיכילס במבצר לייז'. עם פרוץ מלחמת העולם הראשונה הוא הוצב במטה הדיוויזיה ה-3. בשל אומץ הלב שגילה במהלך הקרב על האיסר הועלה לדרגת קפטן. הוא המשיך להילחם עם הדיוויזיה ה-3 עד סוף המלחמה, ועוטר בדרגת מפקד בלגיון הכבוד. במרץ 1919 הוא מונה למרצה במכללת המלחמה. בתפקידו זה הוא שימש כמדריכו האישי של נסיך הכתר לאופולד. ביוני 1931 עזב את המכללה בדרגת לוטננט קולונל ומונה לראש מטה הקורפוס ה-1. במרץ של השנה הבאה הועלה לדרגת קולונל. ב-1934 מונה למפקד רגימנט הגרנדירים ה-1. ביוני 1937 הועלה לדרגת גנרל מאיור ומונה לראש מחלקת כוח האדם של משרד ההגנה. עם פרוץ מלחמת העולם השנייה בספטמבר 1939, מונה מיכילס למפקד הדיוויזיה ה-7. הוטל עליו לחזק את ההגנות על גבול בלגיה למקרה שגרמניה הנאצית תחליט לפלוש לארץ. ב-2 בפברואר 1940 עם התקדמות המלחמה, מונה מיכילס לראש המטה הכללי של הצבא הבלגי. הוא פיקד על הצבא הבלגי במהלך הקרב על בלגיה. ב-27 במאי הציע מיכילס למלך לאופולד לשלוח נציג למשא ומתן עם הגרמנים. המלך הסכים, ולמחרת בבוקר נכנע בפני הגרמנים. ב-30 במאי כינס את מיכילס את קציני הצבא הבלגי, הודה להם על שירותם, וביקש מהם להישאר בארץ ולא להימלט. הגרמנים לקחו אותו למחנה שבויים בגרמניה. ב-1943 הם הציעו לו לחזור לבלגיה ולסייע בניהול הארץ תחת הכיבוש הגרמני, אולם הוא סרב. ב-7 במאי 1945 הוא שוחרר בידי הצבא האדום. מיכילס חזר לבלגיה וסייע בשיקומו של הצבא הבלגי לאחר המלחמה. בסוף 1945 הוא פרש מהצבא והחל לכתוב ספר על הקרב על בלגיה. הוא לא הספיק לסיים את הספר ונפטר ב-14 ביוני 1946. אוסקר מיכילס באתר הגנרלים של מלחמת העולם השנייה
כביש 717

כביש 717 הוא כביש רוחב אזורי העובר ברמת יששכר, בתחומי מועצה אזורית הגלבוע. אורכו 3.8 קילומטרים והוא משמש כדרך גישה למושבים רמת צבי ומולדת ואל הכפר הערבי טייבה. חלקו המזרחי של כביש 717 נקרא "מעלה אלישע". זהו כביש תלול במזרח הגליל התחתון בגבול בקעת הירדן. הכביש מסתעף מכביש 90, בין קיבוץ גשר לנווה אור, לכיוון מערב, ועולה אל מרומי רמת יששכר ואל מבצר כוכב הירדן. המעלה נקרא על-שם אלישע סולץ, חבר קיבוץ מעוז חיים, אשר כיהן כראש המועצה האזורית בקעת בית שאן בין השנים 1956–1969 ונפטר בעודו מכהן. אורך המעלה הוא כ-6 ק"מ והוא עולה כ-500 מטרים לגובה. הכביש נחנך בשנת 1970. כבישי ישראל כביש 716 תצ"א משולב של מעלה אלישע באתר המרכז למיפוי ישראל זאב וילנאי, אריאל – אנציקלופדיה לידיעת ארץ ישראל, כרך ל-נ, הוצאת עם עובד - תרבות וחינוך, 1977, עמ' 4485 נחנך כביש מבקעת בית שאן לכוכב הירדן, מעריב, 24 באוגוסט 1970
קלווה

קלווה (בגרמנית: Kleve; בהולנדית: Kleef; בספרות הרבנית: קליווא) היא עיירה באזור הריין התחתון (אנ') בצפון מערב גרמניה ליד הגבול ההולנדי ונהר הריין. מהמאה ה-11 ואילך, קלווה הייתה בירת רוזנות ואחר כך דוכסות. כיום, היא בירת מחוז קלבה (אנ') במדינת נורדריין-וסטפאליה. בעיר נמצא אחד הקמפוסים של אוניברסיטת ריין-וואל למדעים שימושיים (אנ'). בקרב היהודים העיר ידועה בשל פולמוס הגט מקליווא. קלווה נשלטה בימי הביניים על ידי מספר דוכסיות. במהלך מלחמת שלושים השנים הייתה העיר בשליטת הרפובליקה ההולנדית, אשר בשנת 1647 העניקה ליוהאן מאוריץ ואן נאסאו-זיגן שליטה בעיר. בשנת 1701 הפכה קלווה לחלק מממלכת פרוסיה. במהלך הקואליציה האנטי-צרפתית הראשונה, קלווה נכבשה על ידי חיילי המהפכה הצרפתית ב-19 באוקטובר 1794. ב-1795 היא שולבה בחלק רור (אנ'), שהפכה לחלק מהרפובליקה הציסרנית (אנ') ב-1797, שבתורה סופחה רשמית על ידי הרפובליקה הצרפתית הראשונה ב-1802, והפכה להקיסרות הראשונה ב-1804. פרוסיה החזירה את העיר לשליטתה ב-1815. במהלך מלחמת העולם השנייה הופצצה קלווה קשות, ולמעלה מ-90% מהמבנים בעיר ניזוקו קשות. נכון לשנת 2013, התגוררו בעיר 50,650 איש. צפיפות האוכלוסין הייתה 517.9 נפש לקמ"ר. 86.7% מהתושבים היו בעלי אזרחות גרמנית (כולל תושבים בעלי אזרחות כפולה) ו-10.1% היו בעלי אזרחות נוספת של מדינות באיחוד האירופי (5.6% הולנדים ו-2.9% פולנים). כמו שאר אזור הריין התחתון, קלווה היא עיר קתולית ברובה. 61.1% מהתושבים הם קתולים, 14.4% פרוטסטנטים ו-24.6% "אחרים". רוב האחרים הם תושבים ללא כל זיקה דתית, אך ישנן בעיר גם קהילות מהכנסייה האורתודוקסית הרוסית וקהילות מוסלמיות גדולות. העדויות הראשונות ליהודים בעיר הן מהמאה ה-14; הקהילה הגיעה לשיא גודלה בסוף המאה ה-19 עם כמאתיים יהודים ולאחר מכן מספרם ירד בהדרגה. מרבית היהודים עזבו את העיר עם עליית הנאצים לשלטון ב-1933, ו-50 נותרו בה ערב מלחמת העולם השנייה, מתוכם הרוב המוחלט נשלחו למחנות במזרח אירופה עד 1943. בית הכנסת של קלווה נהרס במהלך ליל הבדולח. כיום ניתן לראות את שרידיו ב"כיכר בית הכנסת". חמישים יהודים שקשורים לקלווה ונרצחו בשואה מונצחים שם על ידי שלטים הנושאים את שמם, ואת תאריכי ומקומות מותם. בשנת 1767 עמדה העיירה במרכזה של מחלוקת בין רבני אירופה הבולטים, מחלוקת שכונתה הגט מקליווא, על חוקיות גט שניתן על ידי חתן ששפיותו הייתה מוטלת בספק. טירת שווננבורג (אנ') גן יער פסל של הצייר ברנד קורנליס קוקוק מוזיאון האוס קוקוק בית הקברות היהודי בעיר הגט מקליווא מדיה וקבצים בנושא קלווה בוויקישיתוף אתר האינטרנט הרשמי של קלווה (בגרמנית) מידע תיירותי (בגרמנית) צווי יוליך, קלבס, ברג, הדוכסות הגדולה ברג, 1475-1815 (קול. Scotti) באינטרנט התנחלות דורטמונד בין ברנדנבורג לפאלץ-נויבורג וסכסוך הירושה ביוליך, בטקסט המלא קהילת יהודי כלווה, באתר "אנו – מוזיאון העם היהודי" קלווה, באתר אנציקלופדיה בריטניקה (באנגלית) "Statistisches Jahrbuch 2013" (PDF). Stadt Kleve. נבדק ב-22 בדצמבר 2015. {{cite web}}: (עזרה) קהילת יהודי כלווה, באתר "אנו – מוזיאון העם היהודי" "Sehenswürdigkeiten: Synagogenplatz". Stadt Kleve. נבדק ב-22 בדצמבר 2015. {{cite web}}: (עזרה)
ז'וזף לואי פרוסט

ז'וזף לואי פרוסט (26 בספטמבר 1754 - 5 ביולי 1826) היה כימאי צרפתי. הוא נודע בעיקר בזכות גילויו של חוק ההרכב המוגדר בשנת 1794, שקבע שתרכובות כימיות תמיד מתחברות בפרופורציות קבועות. ז'וזף לואי פרוסט נולד ב-26 בספטמבר 1754 באנז'ה שבצרפת. אביו שימש כרוקח. ז'וזף למד כימיה בחנות של אביו ומאוחר יותר נסע ללימודים בפריז. בהשפעתו של קרלוס הרביעי, מלך ספרד נסע פרוסט לספרד. שם לימד בבית הספר לכימיה בסגוביה ובאוניברסיטת סלמנקה. כשנפוליאון פלש לספרד, הספרדים שרפו את המעבדה של פרוסט ואילצו אותו לחזור לצרפת. ב-5 ביולי 1826, הוא מת באנג'ר שבצרפת. המינרל פרוסטיט (אנ') נקרא על שמו. ההישג הגדול ביותר של פרוסט בתחום המדע היה חוק ההרכב המוגדר, המכונה גם חוק פרוסט. פרוסט פרסם מאמר בנושא בשנת 1794, אך החוק לא התקבל עד 1812, כאשר הכימאי השוודי ינס יאקוב ברצליוס נתן לו את הקרדיט על החוק. פרוסט התעניין גם בסוכרים הקיימים בירקות ובפירות מתוקים. בשנת 1799, פרוסט הדגים בפני כיתתו במדריד כיצד הסוכר בעינב זהה לזה המצוי בדבש. מדיה וקבצים בנושא ז'וזף לואי פרוסט בוויקישיתוף ג'וזף לואי פרוסט (1754–1826) נולד ז'וזף לואי פרוסט, Joseph-Louis Proust, מכון ויצמן למדע ז'וזף לואי פרוסט, באתר אנציקלופדיה בריטניקה (באנגלית)
דיוויזיית הסקי הראשונה (ורמאכט)

דיוויזיית הסקי הראשונה (בגרמנית: 1. Skijäger-Division) הייתה יחידת חי"ר הררי של הוואפן אס אס / כוחות היבשה של הוורמאכט הגרמני שאומנה להשתמש במגלשיים לתנועה במהלך החורף. הדיוויזיה הוקמה בחזית המזרחית בסתיו 1943 כהכנה למבצעי החורף הקרובים, והייתה בסדר גודל של חטיבה. היא הורחבה לדיוויזיה מלאה בקיץ 1944. הדיוויזיה לחמה אך ורק בחזית המזרחית כחלק מקבוצת ארמיות מרכז, כולל בנסיגה לנהר הוויסלה ובמהלך הנסיגה לסלובקיה, דרום פולין וצ'כיה, שם נכנעה לצבא האדום במאי 1945. גינטר פון מנטויפל, 1 באפריל 1943 - ספטמבר 1943 מרטין ברג, 13 במאי 1944 - 2 באוגוסט 1944 גוסטב הונדט, 3 באוקטובר 1944 - 15 בנובמבר 1944 עמנואל פון קיליאני, 15 בנובמבר - 7 בדצמבר 1944 גוסטב הונדט, 8 בדצמבר 1944 - ינואר 1945 הנס שטיטס, ינואר - פברואר 1945 גוסטב הונדט, פברואר - אפריל 1945 ברונו ויילר, אפריל - מאי 1945 דיוויזיית הסקי ה-1 באתר lexikon-der-wehrmacht (בגרמנית) דיוויזיית הסקי ה-1 באתר lexikon-der-wehrmacht (בגרמנית)
סמגמה

הצטברות סמגמה על פין class=notpageimage|הצגה סמגמה (מלועזית: Smegma; בעברית: חֵלֶב העורלה, חֵלֶב הדגדגן) היא הפרשה סמיכה ולחה המצטברת מתחת לעורלת הפין וסביב הדגדגן. סמגמה קיימת בכל היונקים, בזכרים ובנקבות כאחד. הסמגמה מכונה בעברית חֵלֶב העורלה והדגדגן. נפוץ יותר לראות סמגמה בגברים שלא נימולו לעומת נימולים. סמגמה כוללת על פי רוב הפרשות מבלוטות חֵלֶב, הפרשות שומניות, תאי אפיתל שנשרו מן העור וחיידקים. לפיכך מאופיינת הסמגמה לעיתים בריח לא נעים ובטעם עז ועלולה להיות מצע עשיר להתרבות חיידקים נוספים. החיידק העיקרי התורם ליצירת הסמגמה הוא מיקובקטריום סמגמטיס. מניעת ריחות לא נעימים והתרבות חיידקים מתאפשרת באמצעות היגיינה אישית. את הסמגמה ניתן לסלק בניגוב או ברחיצה. בפעוטות שלא נימולו תיתכן הצטברות סמגמה בצורת פניני סמגמה שגודלן נע ממילימטרים בודדים ועד גודל אפונה. פניני הסמגמה נראות כבליטה חלקה ולבנבה מעל העטרה ומתחת לעורלה. בשל מצב של פימוזיס פיזיולוגי פתח העורלה צר ואין לפניני הסמגמה מוצא. פניני סמגמה אינן מחייבות התייחסות רפואית ולאחר היפרדות טבעית של העורלה מהעטרה בשנים הראשונות לחיים הן ייפלו החוצה מעצמן. אומנם תפקיד הסמגמה אינו ברור לחלוטין, אך יש לגביו כמה השערות: סיכוך איברי המין. שמירה על ניקיון איברי המין (בין היתר על ידי סילוק שכבת התאים המתה והפרשותיה). הגנה על האזור הסמוך לשופכת השתן. יצירת לחות תחת העורלה – למעשה זוהי אליה וקוץ בה, שכן הלחות יכולה להיות מצע להתרבות פתוגנים, אך היא מונעת יובש וסדקים בעור הפין שגם הם יכולים להוות מצע להתרבות גורמים מזיקים. חוסר שמירה על היגיינה אישית יכול להביא להצטברות כמות רבה של סמגמה שנרקבת ומתרבים בה גורמים מזיקים בכלל וחיידקים בפרט. לפי ארגון הסרטן האמריקאי (American Cancer Society), הצטברות סמגמה מגדילה את הסיכון לסרטן באזור העורלה ובפין, מאחר שהגירוי שהיא גורמת עלול להתפתח לדלקת, וכן מאחר שהיא מקשה על גילוי מוקדם של המחלה. במקרים של הזנחה חמורה תיתכן דלקת המביאה לפימוזיס פתולוגי – הידבקות העורלה לפין עם הצרת פתח העורלה. "What Are the Risk Factors for Penile Cancer?", באתר ACS